Държавен вестник, бр. 59, 2017 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  59
(2) Митническите органи и органите на 
МВР могат да обменят информация от опера-
тивни и стратегически анализи, изготвени от 
съответните структури на АМ и МВР, свързани 
със задачите по чл. 3 и дейностите по чл. 4.
Раздел VІ
Използване на помощни средства и техническо 
оборудване 
Чл. 14. (1) При необходимост от използване 
на помощни средства и техническо оборудване 
това се посочва изрично в заповедта по чл. 9.
(2) Когато в съвместния екип се използват 
помощни средства и техническо оборудване, в 
групата се включват служители от съответната 
институция, преминали съответното обучение.
Чл. 15. Разходите за провеждането на съв-
местни дейности, свързани с използването на 
техническо оборудване, автомобилна и специ-
ална техника – държавна собственост, са за 
сметка на институцията, на която същите са 
предоставени за управление.
Раздел VІІ
Настаняване на лица, задържани със заповед 
на митническите органи, в помещенията за 
настаняване на задържани лица в структурите 
на МВР
Чл. 16. (1) При задържане на лице от митни-
чески орган при необходимост то се настанява 
в обособено за целта място в структура на МВР. 
(2) Митническите органи конвоират и преда-
ват задържаните от тях лица за настаняване в 
най-близката териториална структура на МВР, 
в която има обособени за тази цел места и въз-
можност задържаните лица да бъдат настанени.
(3) Действията по ал. 2 се осъществяват след 
предварително съгласуване с оперативния де-
журен от съответната областна или регионална 
дирекция на МВР.
Чл. 17. (1) Срокът на задържането в съот-
ветните помещения на МВР не може да бъде 
повече от 24 часа, като в този срок се включва и 
времето от фактическото задържане на лицето.
(2) Задържаното лице се освобождава не-
забавно след отпадане на основанието за 
задържане, но не по-късно от изтичането на 
24-часовия срок.
(3) Отговорност за освобождаване на за-
държаните лица, настанени в структурите на 
МВР, носят митническите органи, извършили 
задържането.
Чл. 18. (1) Екземпляр от заповедта за задър-
жане и заповедта за конвоиране се предоставя 
на структурата на МВР. 
(2) Към екземпляра от заповедта за задър-
жане се прилагат:
1. декларация, че задържаното лице е за-
познато с правата си;
2. копие на протокола за обиск, направен 
от митническите органи;
3. копия на медицинските документи на 
задържаното лице, включително за проведен 
медицински преглед или деклариран отказ от 
такъв;
4. приемно-предавателен протокол за вещите, 
намерени при обиска на задържания, съгласно 
приложение № 3.
(3) Териториалните структури на МВР 
приемат за настаняване задържаните лица 
от митническите органи, ако съпътстващите 
документи съответстват на Закона за Минис-
терството на вътрешните работи, Закона за 
митниците и подзаконовите нормативни актове, 
регламентиращи тази дейност. 
(4) Вещите, иззети от митническите орга-
ни при задържането, се съхраняват по реда, 
установен в МВР.
Чл. 19. (1) При възникване на необходимост 
от оказване на медицинска помощ на лице, 
задържано от митнически орган, незабавно се 
уведомява съответното структурно звено на АМ. 
(2) Транспортирането на задържаното лице 
до здравно заведение се осъществява от мит-
нически орган.
(3) В случаите по ал. 1, когато е извършен 
медицински преглед на задържаното лице, 
копие от медицинския документ се предоставя 
и на съответната териториална структура на 
МВР, в която е настанено задържаното лице.
(4) При необходимост от оказване на спешна 
медицинска помощ съответните служители на 
МВР, отговарящи за помещенията за задържа-
не, сигнализират на единен европейски номер 
112 и уведомяват съответния орган на АМ, 
извършил задържането.
Раздел VІІІ
Други форми на взаимодействие
Чл. 20. При поискване митническите ор-
ганите и органите на МВР в кръга на тяхната 
компетентност взаимно си предоставят експерт-
на помощ, когато за изпълнение на функциите 
им са необходими специални знания.
Допълнителна разпоредба
§ 1. По смисъла на инструкцията:
1. „Данъчно законодателство“ са Данъчно-
осигурителният процесуален кодекс и Законът 
за акцизите и данъчните складове и норматив-
ните актове по неговото прилагане.
2. „Митнически органи“ са тези по смисъла 
на § 1, т. 9 от допълнителната разпоредба на 
Закона за митниците.
Заключителни разпоредби
§ 2. Тази инструкция отменя Инструкцията 
за взаимодействието между органите на Ми-
нистерството на вътрешните работи и Минис-
терството на финансите № Із-1191 от 2006 г. по 
описа на МВР, № И-7 от 2006 г. по описа на 
МФ (необнародвана).
§ 3. Настоящата инструкция се издава на 
основание чл. 15, ал. 3 от Закона за митниците 
във връзка с чл. 104 от Закона за Министер-
ството на вътрешните работи.
Министър на финансите: 
Владислав Горанов 
Министър на вътрешните работи:
Валентин Радев